Gedagte vir die dag:  ’n Knap vrou         Foto: pixabay.com Waar sal jy ’n knap vrou kry? ’n Goeie vrou is meer werd as edelstene. Sy het innerlike krag en waardigheid. Sy is nie bekommerd oor die toekoms nie. Sy praat met wysheid, sy gee raad saam met liefde. Sy hou toesig oor alles wat in haar huis gebeur. Sy verdra nie luiheid nie. Haar kinders staan op en prys haar. Haar man spog met haar: “Daar is baie knap vroue, maar jy is die beste van almal!” (Spreuke 31: 10, 25-29) ’n Knap vrou is iemand met morele karakter, sy staan bo verdenking, sy is oor die algemeen uitnemend en sy word gerespekteer. Die vrou in Spreuke 31 is ’n voorbeeld van ’n godvrugtige vrou. Die eienskappe waaroor sy beskik, is dié wat alle vroue moet nastreef. Help ons, Vader, om by u voete te sit en by U te leer sodat ons die soet aroma van Christus in ’n verlore wêreld kan wees. Amen